આપણે અહીંયાં ઇન્ટોલરન્સથી લઈને એટ્રોસીટી અંગે અંદરોઅંદર લડી મરીએ છીએ અને વિશ્વ આગળ વધતું જાય છે. ગયા વીકમાં આપણે લોકોએ ચાવેલો એક મેસેજ વાગોળી લઈએ- આપણને સુપરપાવર બનતાં કોઈ રોકી શકે તેમ નથી, સિવાય કે ખુદ આપણે. લાખો લોકોને સેકન્ડ-હેન્ડ સાયકલ ‘ને લારી લેવાના વાંધા હોય ત્યાં આપણે પેટ્રોલના ભાવવધારા માટે ભારત બંધ પાળીએ અને પછી પેટ્રોલનો ભાવવધારો ભોગવતા રહીએ. સામાજિક ભેદભાવ કરતાં જ્યાં આર્થિક ભેદભાવ નૈતિકતા ‘ને માનવતાને જીવતા ભરખી જવાની તૈયારી કરી રહ્યો હોય અને લાખો લોકોને જે બસમાં બેસવાનું સ્વપ્ન માંડ આવતું હોય એ બસ સળગાવીએ. નવી સાયકલ કે લારી ‘ને જૂની બસનું મૂલ્ય આપણે પૂર્ણતયા વિસરી રહ્યા છીએ. આપણને રસ રહ્યો છે કિંમતમાં.